Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18611

2. Megjegyzés: A WGS-84 koordináta rendszer alapján meghatározott koordináták közzétételével kapcsolatos előírásokat a 4. Annex 2. fejezete valamint a 15. Annex 3. fejezete tartalmazza. 2.2 Helikopter repülőtér vonatkozási pont 2.2.1 Minden repülőtérrel nem együtt létesített helikopter repülőtéren jelöljenek ki helikopter repülőtér vonatkozási pontot. Megjegyzés: Ha a helikopter repülőteret repülőtérrel együtt (annak területén) létesítik, a meghatározott repülőtér vonatkozási pont mindkét létesítményre alkalmazható. 2.2.2 A helikopter repülőtér vonatkozási pont a helikopter repülőtér tervezett vagy első mértani középpontja közelében helyezkedjen el és általában ott is maradjon. 2.2.3 Mérjék fel és a légiforgalmi tájékoztató szolgálat hatósága számára fokban, percben és másodpercben jelentsék helikopter repülőtér vonatkozási pont földrajzi koordinátáit. 2.3 Helikopter repülőtér tengerszint feletti magassága 2.3.1 Mérjék fel és a légiforgalmi tájékoztató szolgálat hatósága számára fél-méter vagy egy láb pontossággal adják meg a helikopter repülőtér tengerszint feletti magasságát valamint a földalakhoz viszonyított felszíni tagozódását. 2.3.2 A nemzetközi polgári légiközlekedésben igénybe vett helikopter repülőtér esetében mérjék fel és a légiforgalmi tájékoztató szolgálat hatósága számára az alábbi pontossággal adják meg a földetérési és elemelkedési terület tengerszint feletti magasságát és/vagy a végső megközelítési és felszállási terület minden egyes küszöbének (ahol ilyet kijelöltek) tengerszint feletti magasságát valamint a földalakhoz viszonyított felszíni tagozódását: · nem-precíziós megközelítés esetén fél méter vagy egy láb; és · precíziós megközelítés esetén negyed méter vagy egy láb. Megjegyzés: A földalakhoz viszonyított felszíni tagozódást az alkalmazott koordináta rendszernek megfelelő módon kell mérni. 2007/70/II. szám 2.4 A helikopter repülőtér méretei és a kapcsolódó tájékoztatások 2.4.1 A helikopter repülőtéren biztosított minden egyes létesítmény és szerkezet következő adatait mérjék meg vagy ismertessék (tegyék közzé):

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes